The New Seekers

The New Seekers er en britisk-basert popgruppe som ble startet av Keith Potger i 1969. Gruppa var arvtakeren til the Seekers som ble oppløst året før, og tanken var at the New Seekers skulle bli like publikumsvennlig som forgjengeren. The New Seekers laget popmusikk med elementer av rock og folk, og gruppa oppnådde suksess over hele verden på begynnelsen av 1970-tallet med singler som «I'd Like to Teach the World to Sing», «You Won't Find Another Fool Like Me» og «Beg, Steal or Borrow».

 Bakgrunn 
Etter at den populære australske popgruppa the Seekers ble oppløst i 1968, satte et av bandets medlemmer, Keith Potger, sammen en ny gruppe i 1969. Bandet fikk navnet the New Seekers, og originalbesetningen besto av Laurie Heath, Chris Barrington, Marty Kristian, Eve Graham og Sally Graham – i tillegg til Potger selv. 

Etter den første singelutgivelsen, ble deler av besetningen byttet ut i 1970. Da besto gruppa av: Eve Graham, Lyn Paul, Marty Kristian, Peter Doyle og Paul Layton.  Denne besetningen gjorde øyeblikkelig suksess med sin første singel, en coverversjon av Melanie Safkas «What Have They Done to My Song, Ma» (tittel i USA: «Look What They've Done to My Song, Ma»US Elektra Records-utgivelse, #45699). Sangen ble en topp 20-hit i USA, nådde en tredjeplass i Canada. Hjemme i Storbritannia fikk den derimot bare en begrenset suksess med plass 44 på den britiske singellista.

 Salgssuksesser 
Utover 1970-tallet fikk gruppa større kommersiell suksess, og i januar 1972 fikk de sin første nummer 1-hit i Storbritannia med «I'd Like to Teach the World to Sing». Låten tok seg også inn på norske VG-lista, der den nådde en andreplass. Samme år representerte også gruppa Storbritannia i Eurovision Song Contest og ble nummer to med bidraget «Beg, Steal Or Borrow». Sangen ble en stor kommersiell suksess og toppet blant annet VG-lista i åtte strake uker. Den nådde også en andreplass i Storbritannia og en tredjeplass i Irland og Nederland.

 Suksessen avtar 
Fra 1973 begynte gruppas suksess å avta, selv om de fikk en topp 20-hit med sangen «Pinball Wizard» i februar samme år. The New Seekers begynte på denne tida å trekke fram enkeltvokalister i sangene, i motsetning til den harmoniske samvokalen som hadde preget gruppas sanger til da. I desember 1973 fikk gruppa stor suksess med  «You Won't Find Another Fool Like Me». Sangen ble en stor julehit og nådde førsteplass på den britiske singellista i januar 1974, og den er gruppas nest største hit.

Samme vår fikk de også god suksess med singelen «I Get a Little Sentimental Over You» som nådde en femteplass i Storbritannia. Tross suksessen annonserte gruppas medlemmer at de nå ville gå hver til sitt. The New Seekers ble offisielt oppløst i mai 1974.

 Gjenforening 
To år senere, i 1976, gjenoppsto the New Seekers, med Kathy Ann Rae og Danny Finn som erstattere for Lyn Paul og Peter Oliver. Etter gjenforeningen oppnådde gruppa aldri samme suksess som i perioden 1969–1974, men de fikk et par mindre suksesser med sanger som «It's So Nice (To Have You Home)« (1976), «I Wanna Go Back» (1977) og «Anthem (One Day in Every Week)» (1978). 

Besetningen besto til 1978, da Danny Finn og Eve Graham forlot gruppa. I 1980 prøvde the New Seekers å representere Storbritannia på nytt i Eurovision Song Contest med sangen «Tell Me». Låten ble imidlertid diskvalifisert før den britiske finalen, fordi den hadde blitt spilt på TV året før.

Siden begynnelsen av ha 1980-tallet har det vært en rekke utskiftninger i gruppa, blant annet Caitriona Walsh, Nicola Kerr og Vikki James. Paul Layton ble værende i bandet gjennom hele perioden.

 Gruppa etter 2000 
Dagens the New Seekers hadde flere turneer fra 2006, da med følgende besetning: Paul Layton, Donna Jones, Francine Rees, Mick Flinn og Mark Hankins. 

The New Seekers var blant arrangørene bak en hagefest i 2007 i Buckingham Palace. Ved gruppas 40-årsjubileum i 2009, holdt the New Seekers en omfattende britisk turné. Turneen besto av 35 konserter og startet i London 31. januar 2009. I juli samme året ga gruppa ut albumet It's Been Too Long – Greatest Hits and More, bestående av gruppas største hits, i tillegg til et par nyinnspillinger. Albumet gjorde suksess på den britiske albumlista, der det nådde nummer 17. Dette var første gang på 35 år at the New Seekers nådde albumlista i Storbritannia. 

Bandets foreløpig siste turné var i 2010.

 Album (utvalg) 
 Studioalbum
 1970 – The New Seekers
 1970 – Keith Potger and the New Seekers
 1971 – Beautiful People
 1971 – New Colours
 1972 – Circles
 1973 – Come Softly to Me
 1973 – Now
 1973 – Look What They've Done to My Song, Ma
 1974 – Farewell Album
 1974 – Together
 1976 – Together Again
 1978 – Anthem – One Day in Every Week

 Livealbum
 1972 – Live at the Royal Albert Hall

 Samlealbum
 1973 – The Best of the New Seekers
 1973 – In Perfect Harmony
 1991 – The Greatest Hits (Philips)
 1993 – Gold
 1993 – Collection
 1998 – Greatest Hits (Mercury)
 2006 – Songbook 1970–74

 Singler 
DatoSangUKAUSUSACCANNORIRLAlbumOktober 1969«Meet My Lord»––––––– The New SeekersJuni 1970«What Have They Done to My Song, Ma»4431443–– Keith Potger and the New Seekers Oktober 1970«Beautiful People / When There's No Love Left»–1006711/3342––Beautiful People Mars 1971«Nickel Song»–678113–––Juni 1971«Never Ending Song of Love»225––––1 Oktober 1971«Good Old Fashioned Music»––––––– New Colours Desember 1971«I'd Like to Teach the World to Sing»17727321We'd Like to Teach the World to Sing Mars 1972«Beg, Steal or Borrow»2368115–13 Juni 1972«Circles»420872742–3CirclesSeptember 1972«Dance Dance Dance»IU–8424–––November 1972«Come Softly to Me»20739521–––– Februar 1973«Pinball Wizard – See Me Feel Me»1616293428–20 Now Mars 1973«Nevertheless»3496––––––Juni 1973«Goodbye Is Just Another Word»36––––––Juli 1973«The Greatest Song I've Ever Heard»IU––16––– Together September 1973«We've Got to Do it Now»–––––––– November 1973«You Won't Find Another Fool Like Me»15–18––1Together Mars 1974«I Get a Little Sentimental Over You»512––––9 Mai 1974«Sing Hallelujah»––––––– Farewell AlbumJuni 1976«It's So Nice (To Have You Home)»4472–––––Together Again«I Wanna Go Back»25–––––– Mai 1977«Give Me Love Your Way»––––––––Januar 1978«Flashback»–––––––Anthem – One Day in Every WeekMars 1978«Do You Wanna Make Love»–––––––Juni 1978«Anthem (One Day in Every Week)»21–––––15 November 1978«You Needed Me»––––––––Januar 1979«Don't Stop the Music»–––––––Oktober 1979«Love Is a Song»–––––––Mars 1980«Tell Me»–––––––Juli 1980«California Nights»–––––––Desember 1985«Let the Bells Ring out Forever»–––––––
IU = ikke utgitt

 Referanser 

 Eksterne lenker 


 The New Seekers offisiell side
 The New Seekers
 The New Seekers på MySpace


Kategori:Australske musikkgrupper
Kategori:Eurovision Song Contest-deltakere for Storbritannia
Kategori:Britiske musikkgrupper
Kategori:Deltakere i Eurovision Song Contest 1972